**Anexă**

**la Hotărârea nr. 122/2022**

**ACTUL CONSTITUTIV**

**AL SOCIETĂȚII UNIVERS T SA**

**Judeţul Cluj,** prin **Consiliul Judeţean Cluj,** cu sediul în Cluj -Napoca, Calea Dorobanţilor nr. 106, judeţul Cluj, CUI 4288110, cont Trezorerie RO 06TREZ21624510220XXXXX deschis la Trezoreria Cluj-Napoca, a adoptat prezentul **ACT CONSTITUTIV**:

**CAP. I. Denumirea, forma juridică, sediul, durata**

**ART. 1. Denumirea**

1. Denumirea societăţii este Societatea **’’UNIVERS T"** S.A., denumită în continuare Societate.
2. În toate actele, facturile, ofertele, comenzile ori alte acte emanând de la Societate şi utilizate în activitatea sa comercială, denumirea acesteia va fi precedată sau urmată de cuvintele "societate pe acţiuni" sau de iniţialele **"S.A.",** sediul, numărul de înmatriculare în registrul comerţului, codul unic de înregistrare, capitalul social subscris şi cel vărsat
3. Informaţiile prevăzute la alin. (2) vor fi publicate şi pe pagina de internet a Societăţii.

**ART. 2. Forma juridică**

Societatea este persoană juridică română, având forma juridică de societate pe acţiuni cu capital integral de stat, funcţionează în sistem unitar şi îşi desfăşoară activitatea în conformitate cu legile române şi cu prezentul Act costitutiv.

**ART. 3. Sediul**

1. Sediul social al Societăţii este în Cluj-Napoca, str. Al. Vaida Voevod nr. 53-55, judeţul Cluj.
2. Societatea va putea înfiinţa şi alte sedii secundare, în ţară sau în străinătate, cu titlu de sucursale sau reprezentanţe, va putea să deschidă puncte de lucru, agenţii, puncte de depozitare, cu respectarea Actului costitutiv şi a normelor legale în vigoare.
3. Societatea are deschis un punct de lucru în Comuna Călățele, Sat Călățele Pădure, nr. 534, județul Cluj.

**ART. 4. Durata**

Durata Societăţii este nedeterminată, cu începere de la data înmatriculării ei în registrul comerţului.

**CAP. II . Scopul şi obiectul de activitate**

**ART. 5. Scopul**

Societatea are ca scop asigurarea serviciilor specifice activităţii de turism, hoteliere, de alimentaţie publică, culturale, profesional-ştiinţifice, sportive şi de agrement, corespunzător obiectului de activitate din prezentul Act costitutiv.

**ART. 6. Obiectul de activitate**

Societatea va avea conform codificării CAEN domeniul principal de activitate 55 Hoteluri şi alte facilităţi de cazare, grupa principală de activitate, 551 Hoteluri şi alte facilităţi de cazare similare şi obiect principal de activitate:

**5510 - Hoteluri şi alte facilităţi de cazare similare**

Societatea va desfăşura ca activităţi secundare:

0162 Activităţi auxiliare pentru creşterea animalelor

1011 Prelucrarea şi conservarea cărnii

1012 Prelucrarea şi conservarea cărnii de pasăre

1020 Prelucrarea şi conservarea peştelui, crustaceelor şi moluştelor

1031 Prelucrarea şi conservarea cartofilor

1032 Fabricarea sucurilor de fructe şi legume

1039 Prelucrarea şi conservarea fructelor şi legumelor n.c.a.

1052 Fabricarea îngheţatei

1071 Fabricarea pâinii; fabricarea prăjiturilor şi a produselor proaspete de patiserie

1072 Fabricarea biscuiţilor şi pişcoturilor; fabricarea prăjiturilor şi a produselor conservate de patiserie

1082 Fabricarea produselor din cacao, a ciocolatei şi a produselor zaharoase

1085 Fabricarea de mâncăruri preparate

1086 Fabricarea preparatelor alimentare omogenizate şi alimentelor dietetice

1089 Fabricarea altor produse alimentare n.c.a.

1107 Producţia de băuturi răcoritoare nealcoolice; producţia de ape minerale şi alte ape îmbuteliate

4619 Intermedieri în comerţul cu produse diverse

4711 Comerţ cu amănuntul în magazine nespecializate cu vânzare predominantă de produse alimentare, băuturi şi tutun

4721 Comerţ cu amănuntul al fructelor şi legumelor proaspete, în magazine specializate

4722 Comerţ cu amănuntul al cărnii şi al produselor din came, în magazine specializate

4723 Comerţ cu amănuntul al peştelui, crustaceelor şi moluştelor, în magazine specializate

4724 Comerţ cu amănuntul al pâinii, produselor de patiserie şi produselor zaharoase, în magazine specializate

4725 Comerţ cu amănuntul al băuturilor, în magazine specializate

4726 Comerţ cu amănuntul al produselor din tutun,în magazine specializate

4729 Comerţ cu amănuntul al altor produse alimentare, în magazine specializate

4939 Alte transporturi terestre de calatori

4941 Transporturi rutiere de mărfuri

5210 Depozitări

5221 Activităţi de servicii anexe pentru transporturi terestre

5224 Manipulări

5299 Alte activităţi anexe transporturilor

5520 Facilităţi de cazare pentru vacanţe şi perioade de scurtă durată

5590 Alte servicii de cazare

5610 Restaurante

5621 Activităţi de alimentaţie (catering) pentru evenimente

5629 Alte servicii de alimentaţie n.c.a.

5630 Baruri şi alte activităţi de servire a băuturilor

5814 Activităţi de editare a revistelor şi periodicelor

5819 Alte activităţi de editare

5920 Activităţi de realizare a înregistrărilor audio şi activităţi de editare muzicală

6010 Activităţi de difuzare a programelor de radio

6020 Activităţi de difuzare a programelor de televiziune

6110 Activităţi de telecomunicaţii prin reţele cu cablu

6120 Activităţi de telecomunicaţii prin reţele fără cablu (exclusiv prin satelit)

6130 Activităţi de telecomunicaţii prin satelit

6190 Alte activităţi de telecomunicaţii

6399 Alte activităţi de servicii informaţionale n.c.a.

6810 Cumpărarea şi vânzarea de bunuri imobiliare proprii

6820 Închirierea şi subînchirierea bunurilor imobiliare proprii sau închiriate

6832 Administrarea imobilelor pe bază de comision sau contract

7021 Activităţi de consultanţă în domeniul relaţiilor publice şi al comunicării

7022 Activităţi de consultanţa pentru afaceri şi management

7311 Activităţi ale agenţiilor de publicitate

7312 Servicii de reprezentare media

7320 Activităţi de studiere a pieţei şi de sondare a opiniei publice

7410 Activităţi de design specializat

7430 Activităţi de traducere scrisă şi orala interpreţi

7490 Alte activităţi profesionale, ştiinţifice şi tehnice nea

7740 Leasing cu bunuri intangibile (exclusiv financiare)

7810 Activităţi ale agenţiilor de plasare a forţei de muncă

7820 Activităţi de contractare, pe baze temporare, a personalului

7830 Servicii de furnizare şi management a forţei de muncă

7911 Activităţi ale agenţiilor turistice

7912 Activităţi ale tur-operatorilor

7990 Alte servicii de rezervare şi asistenţă turistică

8121 Activităţi generale de curăţenie a clădirilor

8122 Activităţi specializate de curăţenie

8129 Alte activităţi de curăţenie

8130 Activităţi de întreţinere peisagistică

8211 Activităţi combinate de secretariat

8219 Activităţi de fotocopiere, de pregătire a documentelor şi alte activităţi specializate de secretariat

8220 Activităţi ale centrelor de intermediere telefonică (call center)

8230 Activităţi de organizare a expoziţiilor, târgurilor şi congreselor

8291 Activităţi ale agenţiilor de colectare şi a birourilor (oficiilor) de raportare a creditului

8299 Alte Activităţi de servicii suport pentru întreprinderi nca

8532 Învăţământ secundar, tehnic sau professional

8551 Învăţământ în domeniul sportiv şi recreational

8552 Învăţământ în domeniul cultural (limbi străine muzica, teatru, dans şi arte plastice)

8559 Alte forme de învăţământ n.c.a.

8560 Activităţi de servicii suport pentru învăţământ

9001 Activităţi de interpretare artistică (spectacole)

9002 Activităţi suport pentru interpretarea artistică (spectacole)

9003 Activităţi de creaţie artistică

9004 Activităţi de gestionare a sălilor de spectacole

9311 Activităţi ale bazelor sportive

9312 Activităţi ale cluburilor sportive

9313 Activităţi ale centrelor de fitness

9319 Alte activităţi sportive

9329 Alte activităţi recreative şi distractive n.c.a.

9529 Repararea articolelor de uz personal şi gospodăresc n.c.a.

9601 Spălarea şi curăţarea (uscată) a articolelor textile şi a produselor din blană

9602 Coafura şi alte activităţi de înfrumuseţare

9604 Activităţi de întreţinere corporală

9609 Alte activităţi de servicii n.c.a.

**CAP. III Acţionariatul, capitalul social, acţiunile**

**ART. 7. Acţionariatul**

Societatea are ca unic acţionar Judeţul Cluj, reprezentat prin Consiliul Judeţean Cluj.

**ART. 8. Capitalul social. Majorarea sau reducerea capitalului social**

1). Capitalul social iniţial al Societăţii la data înfiinţării, 30 iunie 1992, era de 74.817.000 ROL, împărţit în 283.015 acţiuni nominative, cu valoare nominală de 5000 ROL fiecare.

2). În urma reevaluării patrimoniului şi a majorărilor ulterioare, actualmente capitalul social al societăţii este de **761.070 RON,** din care 6.027 RON aport în natură, compus din **304.428 acţiuni** în valoare nominală de **2,5 RON** fiecare.

3).Capitalul social este în întregime subscris şi vărsat de Judeţul Cluj, făcând parte din patrimoniul privat al Judeţului Cluj.

4). Majorarea capitalului social se face în condiţiile legii.

5). Acționarul unic va putea decide majorarea capitalului social, cu respectarea dispoziţiilor legale în vigoare.

6). Capitalul social va putea fi majorat prin:

- emisiunea de acţiuni noi sau prin majorarea valorii nominale a acţiunilor existente în schimbul unor noi aporturi în numerar şi/sau în natură;

- încorporarea rezervelor, cu excepţia rezervelor legale, precum şi a beneficiilor sau a primelor de emisiune;

- conversia unor creanţe lichide şi exigibile asupra Societăţii în acţiuni ale acesteia.

7). Mărirea capitalului social prin majorarea valorii nominale a acţiunilor poate fi hotărâtă numai de către acționarul unic, în afară de cazul când este realizată prin încorporarea rezervelor, beneficiilor sau primelor de emisiune.

8). Reducerea capitalului social se face în condiţiile legii.

9). Capitalul social va putea fi redus prin:

- micşorarea numărului de acţiuni;

- reducerea valorii nominale a acţiunilor;

- dobândirea propriilor acţiuni, urmată de anularea lor;

- alte procedee prevăzute de lege.

10). Dacă administratorii constată că în urma unor pierderi activul net determinat ca diferenţă între totalul activelor şi datoriile Societăţii reprezintă mai puţin de jumătate din valoarea capitalului social, va comunica aceasta Acționarului unic, care va hotărî, după caz, reîntregirea capitalului, reducerea lui la valoarea rămasă sau dizolvarea Societăţii.

11). Reducerea capitalului social se va putea face numai după două luni de la data publicării în Monitorul Oficial al României, Partea a IV-a, a hotărârii Acționarului unic, potrivit prevederilor legale.

**ART. 9. Acţiunile**

1). Evidenţa acţiunilor se va ţine într-un registru numerotat, sigilat şi parafat de Preşedintele Consiliului de Administraţie, care se păstrează la sediul Societăţii.

2). Modificările se operează în registru de către Preşedintele Consiliului de Administraţie, în conformitate cu prevederile legislaţiei în vigoare.

3). Acţiunile societăţii sunt nominative şi nematerializate. Acţiunile în fornă materială vor putea fi emise în urma unei decizii în acest sens a Consiliului de Administraţie şi vor cuprinde toate elementele prevăzute de lege.

**ART. 10. Drepturi şi obligaţii decurgând din acţiuni**

1. Drepturile şi obligaţiile legate de acţiuni urmează acţiunile în cazul trecerii lor în proprietatea altor persoane fizice sau juridice, române ori străine.
2. Când o acţiune nominativă devine proprietatea mai multor persoane, nu se va înscrie transmiterea decât în condiţiile în care acestea desemnează un reprezentant unic pentru exercitarea drepturilor rezultând din acţiuni.
3. Obligaţiile Societăţii sunt garantate cu patrimoniul social, iar acţionarii răspund numai până la concurenţa capitalului social subscris.
4. Patrimoniul Societăţii nu poate fi grevat de datorii sau de alte obligaţii personale ale acţionarilor.

**ART. 11. Obligaţiuni**

Societatea poate emite obligaţiuni în condiţiile legii.

**CAP. IV Adunarea generală a acţionarilor**

**ART. 12. Atribuţiile Acționarului unic**

1. Acționarul unic este organul de conducere al acesteia, care hotărăște asupra activităţii şi politicii ei economice.
2. Acționarul unicare următoarele atribuţii principale:
3. aprobă strategia de dezvoltare şi restructurare economico-financiară a Societăţii;
4. propune, (potrivit art. 3, alin. (2), lit. b) din Ordonanţa de urgenţă nr. 109/2011) în numele Judeţului Cluj, candidaţi pentru funcţiile de membri ai Consiliului de administraţie, cu respectarea condiţiilor de calificare şi experienţă profesională şi selecţie prevăzute de Ordonanţa de urgenţă nr. 109/2011;
5. numește şi revocă membrii Consiliului de administraţie, conform prevederilor Ordonanţei de urgenţă a Guvernului nr. 109/2011;
6. stabileşte nivelul remuneraţiei lunare cuvenite membrilor Consiliului de administraţie;
7. evaluează periodic activitatea Consiliului de administraţie, pentru a se asigura, în numele Judeţului Cluj, că sunt respectate principiile de eficienţă economică şi profitabilitate în funcţionarea societăţii;
8. aprobă bugetul de venituri şi cheltuieli şi, după caz, programul de activitate pentru exerciţiul financiar următor;
9. aprobă sau modifică situaţiile financiare anuale, repartizarea profitului şi fixează dividendul, după analizarea rapoartelor Consiliului de administraţie şi Auditului, conform legislaţiei în vigoare;
10. hotărăşte cu privire la folosirea dividendelor aferente acţiunilor deţinute, pentru restructurare şi dezvoltare;
11. hotărăşte cu privire la contractarea de împrumuturi bancare pe termen lung;
12. se pronunţă asupra gestiunii Consiliului de administraţie, administratorilor şi asupra modului de recuperare a prejudiciilor produse Societăţii de către aceştia
13. hotărăşte cu privire la ipotecarea sau gajarea unor active ale Societăţii;
14. aprobă regulamentul de organizare şi funcţionare a societăţii;
15. aprobă organigrama şi statul de funcţii
16. îndeplineşte orice alte atribuţii stabilite de lege în sarcina sa.

o. hotărăște schimbarea formei juridice;

p. hotărăște mutarea sediului;

r. hotărăște schimbarea obiectului de activitate;

s. înfiinţarea sau desfiinţarea unor sedii secundare: sucursale, agenţii, reprezentanţe sau alte asemenea unităţi fără personalitate juridică; dacă prin actul constitutiv nu se prevede altfel,

ș. hotărăște majorarea capitalului social, precum şi reducerea sau reîntregirea lui prin emisiune de noi acţiuni, în condiţiile legii;

t. hotărăște fuziunea sau divizarea Societăţii;

ț. hotărăște dizolvarea anticipată a Societăţii;

u. hotărăște modificarea numărului de acţiuni sau a valorii nominale a acestora;

v. hotărăște emiterea de obligaţiuni în condiţiile legii;

x. hotărăște orice altă modificare a actului constitutiv sau orice altă hotărâre pentru care este cerută aprobarea adunării generale extraordinare a acţionarilor.

3) Acționarul unic deleagă în mod expres Consiliului de Administraţie următoarele atribuţii: mutarea sediului societăţii, înfiinţarea şi desfiinţarea punctelor de lucru şi schimbarea obiectului de activitate al societăţii, cu excepţia celui principal.

**CAP. V Administrarea şi reprezentarea societăţii**

**ART. 13. Organizarea conducerii**

1. Societatea este administrată de un Consiliu de Administrație compus din 7 membri, persoane fizice sau juridice, cu experiență în îmbunătățirea performanței societăților sau regiilor autonome pe care le-au administrat sau condus. Cel puțin doi dintre membrii consiliului de administrație trebuie să aibă studii economice sau juridice și experiență în domeniul economic, juridic, contabilitate, de audit sau financiar de cel puțin 5 ani. Nu poate fi selectat mai mult de un membru din rândul funcționarilor publici sau al altor categorii de personal din cadrul autorității publice tutelare ori din cadrul altor autorități sau instituții publice.

**1/1)** Majoritatea membrilor Consiliului de Administrație au calitatea de administratori neexecutivi și independenți, în sensul art. 138^2 din Legea nr. 31/1990, republicată, cu modificările și completările ulterioare.

**1/2)** Actuala componenţă a Consiliului de administraţie face obiectul anexei 1.

1. Membrii Consiliului de administraţie sunt numiţi şi pot fi revocaţi prin hotărârea Acționarului unic.

**2/1)** Remuneraţia membrilor Consiliului de administraţie este stabilită de Acționarul unic. Ea este formată dintr-o indemnizaţie fixă lunară şi, dacă este cazul, dintr-o componentă variabilă, constând într-o cotă de participare la profitul net al societăţii, o schemă de pensii sau o altă formă de remunerare pe baza performanţelor. Acționarul unic se va asigura, la stabilirea remuneraţiei fiecărui membru al Consiliului de administraţie că aceasta este justificată în raport cu îndatoririle specifice, atribuţiile în cadrul unor comitete consultative, numărul de şedinţe, obiectivele şi criteriile de performanţă stabilite în contractul de mandat.

1. Mandatul membrilor Consiliului de administraţie este de 4 ani. Mandatul administratorilor care şi-au îndeplinit în mod corespunzător atribuţiile poate fi reînnoit.

**3/1)** Propunerile componenţei Consiliului de administraţie se fac atât de către membrii în funcţie, cât şi direct de către acţionarul unic.

**3/2)** Candidaţii propuşi de membrii în funcţie ai Consiliului de administraţie sunt evaluaţi sau selectaţi în prealabil şi recomandaţi de Comitetul de nominalizare din cadrul Consiliului de administraţie. Prin decizie a Consiliului de administraţie se poate stabili ca în procesul de evaluare Comitetul de nominalizare să fie asistat de un expert independent, persoană fizică sau juridică specializată în recrutarea resurselor umane, ale cărui servicii sunt contractate de societate în condiţiile legii.

**3/3)** În cazul în care candidaţii sunt propuşi direct de către acţionarul unic, aceste propuneri vor avea la bază o selecţie prealabilă efectuată de o comisie formată din specialişti în recrutarea resurselor umane. Acţionarul unic, în calitatea sa de autoritate publică tutelară, poate decide ca în procesul de selecţie comisia să fie asistată sau selecţia să fie efectuată de un expert independent, persoană fizică sau juridică specializată în recrutarea resurselor umane, ale cărui servicii sunt contractate de autoritatea publică tutelară potrivit legii, în acest caz, autoritatea publică tutelară va suporta costurile procedurii de selecţie.

**3/4)** Criteriile de selecţie sunt stabilite de comisia sau, după caz, de expertul independent prevăzut la alin. (32) şi (33), cu luarea în considerare a specificului şi complexităţii activităţii societăţii.

**3/5)** Anunţul privind selecţia membrilor Consiliului de administraţie se publică, prin grija Actionarului unic sau a Presedintelui Consiliului de administraţie, în două ziare economice şi/sau financiare cu largă răspândire şi pe pagina de internet a societăţii. Acesta trebuie să includă condiţiile ce trebuie întrunite de candidaţi şi criteriile de evaluare a acestora. Selecţia se realizează cu respectarea principiilor nediscriminării, tratamentului egal şi transparenţei şi cu luarea în considerare a specificului domeniului de activitate al societăţii, asigurându-se totodată o diversificare a competențelor la nivelul consiliului de administrație.

**3/6)** Lista membrilor Consiliului de administraţie va fi publicată, prin grija Consiliului de administraţie, pe pagina de internet a societăţii, pe întreaga durată a mandatului acestora.

1. Dintre membrii Consiliului de Administraţie se alege un Preşedinte al Consiliului de Administraţie.
2. În situaţia în care se creează un loc vacant în cadrul Consiliului de administraţie, Adunarea generală a acţionarilor numeşte în mod corespunzător un nou administrator. Durata pentru care este numit noul administrator pentru a ocupa locul vacant va fi egală cu perioada care a rămas până la expirarea mandatului predecesorului său.
3. Consiliul de administraţie se întruneşte cel puţin o dată pe lună, sau ori de câte ori este nevoie, la sediul Societăţii, la convocarea preşedintelui sau la cererea motivată a cel puţin jumătate plus unu dintre membrii săi.
4. Lucrările Consiliului de administraţie sunt prezidate de preşedinte, iar în lipsa acestuia, de unul dintre membrii Consiliului de Administraţie.
5. Preşedintele numeşte un secretar fie dintre membrii Consiliului de administraţie, fie din afara acestuia,
6. Pentru validitatea deliberărilor Consiliului de Administraţie este necesară prezenţa a cel puţin jumătate plus unu din numărul total al membrilor. Hotărârile sunt luate cu majoritatea voturilor membrilor prezenţi.

**9/1)** Votul poate fi exprimat şi prin corespondenţă, cu condiţia de a fi transmis la sediul societăţii prin email, fax sau scrisoare, cu minim 30 minute înainte de ora anunţată pentru convocare. Totodată, un membru al Consiliului de administraţie poate vota prin reprezentare, acordând în acest sens procură specială, sub semnătură privată, doar unui alt membru al Consiliului.

**9/2)** Ședințele Consiliului de Administrație și ale Comitetelor constituite în cadrul acestuia se pot desfășura cu prezență fizică, în sistem on-line sau hibrid. Ședințele în sistem on-line pot fi susținute prin intermediul mijloacelor de comunicare la distanță, prin transmisiune continuă și în direct, cu înregistrarea și posibilitatea de exprimare a votului în cursul ședinței. Pentru desfășurarea ședinței cu ajutorul mijloacelor de comunicare la distanță se pot folosi platforme precum Zoom, Teams, etc, cu precizarea prealabilă în convocator a datelor de acces la respectiva platformă.

Modalitatea aleasă de desfășuare a ședințelor se precizează în documentul de convocare.

**9/3)** În cazuri excepţionale, justificate prin urgenţa sau contextul situaţiei şi prin interesul societăţii, deciziile Consiliului de administraţie pot fi luate prin votul majorității membrilor exprimat în scris, fără a mai fi necesară o întrunire.

**10)** Preşedintele Consiliului de administraţie va avea votul decisiv în caz de paritate a voturilor.

**11)** Hotărârile Consiliului de administraţie luate în limitele legii şi ale prezentului Act costitutiv sunt obligatorii chiar şi pentru administratorii care nu au luat parte la ședință sau care au votat împotrivă.

**12)** Dacă preşedintele în funcţie al Consiliului de administraţie nu poate sau îi este interzis să participe la vot, ceilalţi membri ai Consiliului de administraţie vor putea alege un preşedinte de şedinţă, având aceleaşi drepturi ca preşedintele în funcţie.

**13)** Dezbaterile Consiliului de administraţie au loc conform ordinii de zi stabilite şi comunicate de preşedinte cu cel puţin 5 zile înainte de data ţinerii şedinţei. în cazuri urgente, termenul pentru convocare poate fi redus la 24 ore. De asemenea, dacă se asigură prezenţa tuturor membrilor, convocarea poate fi şi de îndată. Dezbaterile se consemnează în procesul-verbal al şedinţei.

**14)** La fiecare şedinţă se va întocmi un proces-verbal, care va cuprinde numele participanţilor, ordinea deliberărilor, deciziile luate, numărul de voturi întrunite şi opiniile separate. Procesul verbal este semnat de către preşedintele de şedinţă şi de către cel puţin un alt administrator.

**15)** Pe baza procesului-verbal secretarul Consiliului de administraţie redactează hotărârea acestuia, care se semnează de către preşedinte. Hotărârile Consiliului de administrație însoțite de toate documentele justificative care au stat la baza adoptării acestora, se vor comunica în mod obligatoriu Acționarului unic.

**15/1)** În cadrul Consiliului de administraţie se constituie Comitetul de nominalizare şi remunerare şi Comitetul de audit.

**15/2)** Comitetele prevăzute la alin. (151) sunt formate din cel putin 3 administratori neexecutivi. Cel puţin unul dintre membrii fiecărui comitet este independent, în sensul art. 1382 din Legea nr. 31/1990, republicată, cu modificările şi completările ulterioare. Cel puţin un membru al Comitetului de audit trebuie să deţină experienţă în aplicarea principiilor contabile sau în audit financiar.

**15/3)** Comitetul de nominalizare şi remunerare se întruneşte cel puţin în următoarele situaţii:

* cu 60 de zile înainte de expirarea duratei mandatului administratorilor sau Directorilor;
* în minim 10 zile de la data încetării anticipate a mandatului unui administrator sau Director;
* ori de câte ori este nevoie.

**15/4)** Comitetul de audit se întruneşte cel puţin în următoarele situaţii:

* o dată pe an, în termen de cel mult 4 luni de la încheierea unui exerciţiu financiar;
* ori de câte ori este nevoie.

**15/5)** Comitetele își aleg un Președinte dintre membrii săi, cu votul majorității membrilor. Şedinţele Comitetelor se ţin la sediul Societăţii, la convocarea Preşedintelui fiecărui Comitet. Președintele coordonează activitatea Comitetului și raportează în numele acestuia în fața Consiliului de Administrație. Preşedintele numeşte un secretar fie dintre membrii Comitetului, fie din personalul salariat al Societăţii.

Pentru validitatea deciziilor celor 2 (două) comitete este necesară prezenţa tuturor membrilor Comitetului respectiv, iar hotărârile se iau cu votul majorităţii celor prezenţi.

Dezbaterile Comitetelor au loc conform ordinii de zi stabilite cu prioritate la începutul şedinţei. Dezbaterile se consemnează în procesul-verbal al şedinţei. La fiecare şedinţă se va întocmi un proces-verbal, care va cuprinde numele participanţilor, ordinea deliberărilor, deciziile luate, numărul de voturi întrunite şi opiniile separate. Procesul verbal este semnat de către preşedintele Comitetului şi de către cel puţin încă un membru. Pe baza procesului-verbal secretarul Comitetului redactează hotărârea acestuia, care se semnează de către președintele Comitetului. Hotărârile Comitetelor sunt aduse la cunoştiinţa Consiliului de Administraţie în proxima şedinţa a acestuia.

**16)** Consiliul de administrație deleagă conducerea societății unuia sau mai multor directori, numindu-l pe unul dintre ei director general. Directorii sunt numiți din cadrul Consiliului de administratie sau din afara Consiliului de Administrație al Societății cu respectarea procedurii statuate de art. 35 alin. (4)-(7) din OUG 109/2011. Directorul financiar al întreprinderii publice, indiferent dacă acestuia îi sunt delegate atribuții de conducere de către consiliul de administrație sau nu, va fi selectat în conformitate cu prevederile art. 35 alin. (4)-(7) din OUG 109/2011.

**17)** În relaţiile cu terţii, Societatea este reprezentată de către Directori, pe baza şi în limitele împuternicirilor date de Consiliul de administraţie. în relaţia cu Directorii, Societatea este reprezentată prin Consiliul de administraţie.

**18)** Membrii Consiliului de administraţie şi Directorii trebuie să fie asiguraţi de răspundere profesională conform prevederilor legale şi limitelor stabilite de Adunarea generală a acţionarilor.

**19)** Directorii Societății nu vor putea fi, fără autorizarea consiliului de administraţie, directori, administratori, membri ai directoratului ori ai consiliului de supraveghere, cenzori sau, după caz, auditori interni ori asociaţi cu răspundere nelimitată, în alte societăţi concurente sau având acelaşi obiect de activitate, nici nu pot exercita acelaşi comerţ sau altul concurent, pe cont propriu sau al altei persoane, sub sancțiunea revocării şi răspunderii pentru daune.

**20)** Este interzisă creditarea de către Societate a membrilor Consiliului de administraţie sau a directorilor acesteia prin intermediul unor operaţiuni, precum:

**a)** acordarea de împrumuturi membrilor Consiliului de administraţie sau directorilor;

**b)** acordarea de avantaje financiare membrilor Consiliului de administraţie sau directorilor cu ocazia sau ulterior încheierii de către Societate cu aceştia de operaţiuni de livrare de bunuri, prestări de servicii ori executare de lucrări;

**c)** garantarea, directă sau indirectă, în tot ori în parte, a oricăror împrumuturi acordate membrilor Consiliului de administraţie sau directorilor, concomitentă sau ulterioară acordării împrumutului;

**d)** garantarea, directă sau indirectă, în tot ori în parte, a executării de către membrii Consiliului de administraţie sau de către directori a oricăror altor obligaţii personale ale acestora faţă de terţe persoane;

**e)** dobândirea cu titlu oneros sau cu plată, în tot ori în parte, a unei creanţe ce are drept obiect un împrumut acordat de o terţă persoană membrilor Consiliului de administraţie sau directorilor ori o altă prestaţie personală a acestora.

**21)** Prevederile alin. (20) sunt aplicabile şi operaţiunilor în care sunt interesaţi soţul, rudele sau afinii până la gradul al patrulea inclusiv ai membrilor Consiliului de administraţie sau ai directorilor; de asemenea, dacă operaţiunea priveşte o societate civilă sau comercială la care una dintre persoanele anterior menţionate este administrator sau director ori deţine, singură sau împreună cu una dintre persoanele sus-menţionate, o cotă de cel puţin 20% din valoarea capitalului social subscris.

**22)** Prevederile alin. (20) nu se aplică în situaţiile de excepţie prevăzute de Legea nr. 31/1990, republicată, cu modificările şi completările ulterioare, respectiv:

**a)** în cazul operaţiunilor a căror valoare exigibilă cumulată este inferioară echivalentului în lei al sumei de 5.000 de euro;

**b)** în cazul în care operaţiunea este încheiată de societate în condiţiile exercitării curente a activităţii sale, iar clauzele operaţiunii nu sunt mai favorabile persoanelor menţionate decât cele pe care, în mod obişnuit, societatea le practică faţă de terţe persoane.

**23)** Dintre membrii Consiliului de Administraţie sau din afara Consiliului de administratie sunt numiți unul sau mai mulţi Directori, cu respectarea procedurii de selecție prevăzute la art. 35 alin. (4)–(7) din OUG 109/2011, unul dintre aceştia, fiind desemnat ca Director general. Preşedintele Consiliului de Administraţie nu poate fi numit si Director General.

**24)** Directorii sunt numiţi şi revocaţi de Consiliul de administraţie conform prevederilor legale privind guvernanța corporatistă a intreprinderilor publice. Numirea se face la recomandarea Comitetului de nominalizare. Consiliul de administraţie poate decide să fie asistat sau ca selecţia să fie efectuată de un expert independent, persoană fizică sau juridică, specializată în recrutarea resurselor umane, ale cărui servicii sunt contractate în condiţiile legii. Consiliul de administraţie sau, după caz, expertul independent stabileşte criteriile de selecţie, care includ, cel puţin, dar fără a se limita la acestea, o experienţă relevantă, în consultanţă în managementul turistic şi hotelier sau în activitatea de conducere a unor întreprinderi publice ori societăţi din sectorul privat. Criteriile de selecţie vor fi elaborate şi selecţia va fi efectuată cu respectarea principiilor liberei competiţii, nediscriminării, transparenţei şi asumării răspunderii şi cu luarea în considerare a specificului domeniului de activitate al societăţii, respectiv industria hotelieră şi de alimentaţie publică.

**25)**  Anunţul privind selecţia Directorilor se publică în două ziare economice şi/sau financiare de largă răspândire şi pe pagina de internet a societăţii. Anunţul include condiţiile care trebuie să fie întrunite de candidaţi şi criteriile de evaluare a acestora.

**26)** Numele Directorilor și CV-urile acestora sunt publicate pe pagina de internet a societăţii, pe întreaga durată a mandatului acestora.

**27)** Remuneraţia Directorilor este stabilită de Consiliul de administraţie. Ea este formată dintr-o indemnizaţie fixă lunară şi, dacă este cazul, dintr-o componentă variabilă, constând într-o cotă de participare la profitul net al societăţii, o schemă de pensii sau o altă formă de remunerare pe baza performanţelor.

**28)** Remuneraţiile administratorilor şi directorilor vor fi consemnate în situaţiile financiare anuale şi în raportul anual al comitetului de nominalizare şi remunerare.

**29)** În cazul în care revocarea directorilor survine fără justă cauză, Directorii sunt îndreptăţiţi la plata unor daune-interese, potrivit contractului de mandat.

**31)** Politica şi criteriile de remunerare a administratorilor şi Directorilor sunt făcute publice pe pagina de internet a societăţii prin grija Consiliului de administraţie.

**ART. 14. Atribuţiile Consiliului de administraţie, ale Comitetului de nominalizare şi remunerare, ale Comitetului de audit şi ale Directorilor**

1. **Consiliul de administraţie**
2. Consiliul de administraţie are, în principal, următoarele atribuţii:
3. aprobă structura organizatorică şi regulamentul intern al Societăţii;
4. răspunde de îndeplinirea atribuţiilor acordate prin delegare de competenţă de către Acționarului unic;

b1) numeşte şi revocă Directorii;

1. evaluează activitatea Directorilor; evaluarea va viza atât execuţia contractului de mandat, cât şi a planului de management
2. supune anual Acționarului unic, în termen de cel mult 5 luni de la încheierea exerciţiului financiar, raportul cu privire la activitatea Societăţii, situaţiile financiare anuale pe anul precedent, precum şi proiectul programului de activitate şi proiectul bugetului de venituri şi cheltuieli pentru noul exerciţiu financiar;
3. stabileşte competenţele şi nivelul de contractare a împrumuturilor bancare curente, a creditelor comerciale pe termen scurt şi mediu şi aprobă eliberarea garanţiilor;
4. aprobă programele de dezvoltare şi investiţii;
5. stabileşte şi aprobă, în limita bugetului de venituri şi cheltuieli aprobat de Acționarul unic, modificări în structura acestuia, în limita competenţelor pentru care este mandatat;
6. aprobă propunerile Directorului General cu privire la repartizarea unei părţi a dividendelor către salariaţi, în baza evaluării acestora, în limitele bugetului aprobat de Acționarul unic;
7. supune aprobării Acționarului unic orice altă hotărâre în competenţa de aprobare a acesteia;-da
8. elaborează și adoptă, în termen de 90 de zile de la data numirii, un cod de etică, care se publică, prin grija preşedintelui Consiliului de Administraţie pe pagina de internet a societăţii şi se revizuieşte anual, dacă este cazul, cu avizul auditorului intern, fiind republicat la data de 31 mai a anului în curs;

k) în termen de maximum 30 de zile de la data numirii sale, elaborează o propunere pentru componenta de administrare a planului de administrare, în vederea realizării indicatorilor de performanţă financiari şi nefinanciari;

l) îndeplineşte orice alte atribuţii stabilite de Acționarului unic sau care sunt prevăzute de legislaţia în vigoare.

2) Membrii Consiliului de administrație au drepturile, respectiv vor îndeplini obligațiile stabilite în Contractul de mandat încheiat cu Acționarul unic.

3) Mandatul administratorilor în funcţie încetează de drept la data numirii noilor administratori. în acest caz, administratorii nu sunt îndreptăţiţi la daune-interese.

**A1. Comitetul de nominalizare şi remunerare** are drept principale atribuţii:

1. formulează propuneri pentru funcţiile de administratori,
2. elaborează şi propune Consiliului de administraţie procedura de selecţie a candidaţilor pentru funcţiile de Directori,
3. recomandă Consiliului de administraţie candidaţi pentru funcţiile enumerate, formulează propuneri privind remunerarea Directorilor.

**A2.** **Comitetul de audit** îndeplineşte atribuţiile prevăzute de Legea nr.162/2017 privind auditul statutar al situaţiilor financiare anuale şi al situaţiilor financiare anuale consolidate şi de modificare a unor acte normative,respectiv:

1. monitorizează procesul de raportare financiară;
2. monitorizează eficacitatea sistemelor de control intern, de audit intern, după caz, şi de management al riscurilor din cadrul societăţii;
3. monitorizează auditul statutar al situaţiilor financiare anuale şi al situaţiilor financiare anuale consolidate;
4. verifică şi monitorizează independenta auditorului statutar sau a firmei de audit şi, în special, prestarea de servicii suplimentare entităţii auditate.

**B.** (1) Conducerea societăţii este delegată unuia sau mai multor Directori, care sunt însărcinaţi cu îndeplinirea tuturor actelor necesare şi utile pentru realizarea obiectului de activitate al societăţii, cu excepţia celor prevăzute la art. 142 alin. 2 din Legea 31/1990.

1. Consiliul de administraţie numeşte, dintre directori, un Director general, ce va avea drepturile de administrare şi reprezentare a societăţii acordate prin prezentul Act costitutiv şi de Consiliul de administraţie.
2. Directorul general are, în principal, următoarele atribuţii:
3. aplică strategia şi politica de dezvoltare ale Societăţii, aprobate de Acționarul unic;
4. angajează, promovează şi concediază personalul salariat, în condiţiile legii;
5. aprobă numirea personalului cu drept de semnătură în bancă;
6. negociază contractele individuale de muncă şi le semnează în condiţiile legii;
7. stabileşte drepturile, obligaţiile şi responsabilităţile personalului Societăţii, conform structurii organizatorice aprobate;
8. aprobă fişele de post pentru personalul Societăţii;
9. hotărăşte cu privire la acţionarea în justiţie a personalului din cadrul Societăţii;
10. hotărăşte şi reprezintă Societatea cu privire la soluţionarea situaţiilor litigioase cu terţii;
11. aplică sancţiunile disciplinare prevăzute de lege pentru personalul Societăţii;
12. aprobă nivelul garanţiilor şi modul de constituire a acestora pentru persoanele care au calitatea de gestionar;
13. încheie acte juridice prin care să dobândească, să înstrăineze, să închirieze, să schimbe sau să constituie în garanţie bunuri aflate în patrimoniul Societăţii, cu aprobarea Acționarul unic sau a Consiliului de Administraţie, atunci când legea sau Act costitutiv impune această condiţie;
14. încheie acte juridice în numele şi pe seama Societăţii, în limitele împuternicirilor acordate de Consiliul de Administraţie;
15. aprobă operaţiunile de încasări şi plăţi, potrivit competenţelor legale şi Act costitutiv;
16. aprobă operaţiunile de vânzare şi cumpărare de bunuri şi servicii, potrivit competenţelor legale şi Actului costitutiv;
17. împuterniceşte ceilalţi directori, angajaţii Societăţii sau orice altă persoană să exercite unele atribuţii din sfera sa de competenţă;
18. reprezintă Societatea în relaţiile cu organismele externe sau la manifestări interne şi internaţionale în domeniile proprii de activitate ori necesare îndeplinirii domeniului de activitate;
19. aprobă/avizează actele privind activitatea curentă a Societăţii;
20. coordonează şi asigură realizarea controlului financiar preventiv la nivelul societăţii;
21. asigură realizarea activităţii de control în domeniul propriu de activitate, cu respectarea metodologiilor şi procedurilor de control în vigoare;
22. administrează bunurile Societăţii, conform delegărilor de competenţă acordate de Consiliul de Administraţie;
23. răspunde de buna gestiune a patrimoniului Societăţii;
24. încheie contractele pentru acţiuni de orientare şi formare profesională cu reprezentanţe economice din afara Societăţii;
25. aprobă instrucţiunile şi procedurile cu caracter metodologic în domeniul propriu de activitate;
26. stabileşte tactica şi strategia de marketing;
27. înaintează Consiliului de administraţie propunerile cu privire la repartizarea unei părţi a dividendelor către salariaţi, în baza evaluării acestora, în limitele bugetului aprobat de Acționarul unic;
28. îndeplineşte orice alte atribuţii date de Consiliul de Administraţie sau de Acționarul unic în sarcina sa.
29. Ceilalţi directori îndeplinesc atribuţiile stabilite prin Regulamentul de Organizare şi Funcţionare a Societăţii sau delegate de către Consiliul de Administraţie, prin contractul de mandat sau prin Hotărâre a Consiliului de Administraţie, şi/sau de către Directorul General prin dispoziţie scrisă.

5) În termen de 60 de zile de la numire, Directorii elaborează și prezintă Consiliului de administraţie o propunere pentru componenta de management a planului de administrare pe durata mandatului, în vederea realizării indicatorilor de performanţă financiari şi nefinanciari. Componenta de management este supusă aprobării Consiliului de administraţie.

6) Dacă este cazul, Consiliul de administraţie poate cere completarea sau revizuirea componentei de management, dacă aceasta nu prevede măsuri suficiente pentru realizarea obiectivelor cuprinse în contractul de mandat şi nu cuprinde rezultatele prognozate care să asigure evaluarea indicatorilor de performanţă stabiliţi în contract.

**C.** (1) Directorii societății sunt selectați conform prevederilor legale privind guvernanța corporatistă.

2) Directorii se numesc de către Consiliul de Administratie din lista scurtă la recomandarea comitetului de nominalizare în urma unei proceduri de selecţie pentru poziţia respectivă, desfăşurată după numirea membrilor consiliului de administraţie în conformitate cu prevederile legale.

3) Consiliul de administraţie poate decide să fie asistat sau ca selecţia să fie efectuată de un expert independent, persoană fizică sau juridică specializată în recrutarea resurselor umane, ale cărui servicii sunt contractate în condiţiile legii.

4) Directorii încheie contracte de mandat cu societatea. Indiferent de denumirea postului, directorii executivi nu au capacitatea de a reprezenta societatea, nefiind consideraţi directori în sensul Legii 31/1990.

5) Atribuţiile directorilor executivi sunt stabilite prin regulamentul de organizare şi funcţionare al Societăţii şi fişa postului.

**ART. 15. Reprezentarea**

Societatea va fi reprezentată de către Directorul General al societăţii sau, în lipsa motivată a acestuia, de persoana (administrator, director, angajat sau unei terţe persoane) desemnată expres, în scris, de către Directorul General. Dacă Directorul General este în imposibilitate fortuită de a delega alte persoane, Societatea va fi reprezentată de Consiliul de Administraţie sau o persoană desemnată expres de acesta, pe perioada imposibilităţii Directorului General de a-şi exercita dreptul de delegare. Delegarea dată de Consiliul de administraţie în aceste condiţii nu mai produce efecte fără vreo formalitate prealabilă din momentul încetării stării de imposibilitate fortuită de delegare. Ceilalţi directori pot delega atribuţiile speciale delegate lor de Regulamentul de Organizare şi Funcţionare, contractul de mandat, Directorul General sau Consiliul de administraţie, cu aprobarea prealabilă scrisă a Directorului General.

**CAP. VI Auditul societăţii**

**ART. 16. Auditul**

1. Situaţiile financiare ale societăţii sunt supuse auditului statutar, care se efectuează de către auditori statutari, persoane fizice sau juridice autorizate în condiţiile legii.
2. Situaţiile financiare anuale, auditate potrivit legii, se depun la unităţile teritoriale ale Ministerului Finanţelor Publice.
3. Societatea contractează serviciile auditorului statutar în conformitate cu prevederile legii.
4. Auditul statutar va fi exercitat în condiţiile prevăzute de Legea nr.162/2017 privind auditul statutar al situaţiilor financiare anuale şi al situaţiilor financiare anuale consolidate şi de modificare a unor acte normative, cu modificările și completările ulterioare.
5. Societatea organizează auditul intern în conformitate cu dispoziţiile Legii nr. 672/2002 privind auditul public intern, republicată. Auditorii interni raportează direct Consiliului de administraţie.

**CAP. VII Activitatea societăţii**

**ART. 17. Finanţarea activităţii proprii**

Pentru îndeplinirea obiectului de activitate şi în conformitate cu atribuţiile stabilite, Societatea utilizează sursele de finanţare constituite conform legii, credite bancare şi/sau alte surse financiare.

**ART. 18. Exerciţiul financiar**

Exerciţiul financiar începe la data de 1 ianuarie şi se încheie la data de 31 decembrie ale fiecărui an. Primul exerciţiu financiar începe la data înmatriculării Societăţii în Registrul comerţului.

**ART. 19. Personalul**

1. Personalul de conducere şi de execuţie din cadrul Societăţii este angajat şi concediat de directorul general, în limita delegării de competenţă care i-a fost acordată.
2. Plata salariilor şi a impozitelor aferente, a cotelor de asigurări sociale, precum şi a altor obligaţii faţă de bugetul de stat se va face potrivit legii.
3. Drepturile şi obligaţiile personalului Societăţii se stabilesc prin regulamentul intern, prin contractual colectiv de muncă şi alte reglementări legale.
4. Drepturile de salarizare şi celelalte drepturi de personal se stabilesc potrivit legii pentru personalul Societăţii şi de către Consiliul de administraţie pentru personalul numit de acesta.

**ART. 20. Amortizarea activelor corporale şi necorporale**

Amortizarea activelor corporale şi necorporale din patrimoniul Societăţii se va calcula în conformitate cu prevederile legale.

**ART. 21. Evidenţa contabilă şi situaţiile financiare anuale**

1. Contabilitatea se ţine în limba română şi în moneda naţională, iar situaţiile financiare se întocmesc potrivit reglementărilor contabile aplicabile.
2. Situaţiile financiare anuale ale Societăţii vor fi verificate, de către Auditul Societăţii.

**ART. 22. Calculul şi repartizarea profitului**

1. Profitul Societăţii se stabileşte pe baza situaţiilor financiare anuale aprobate de Acționarul unic. Profitul impozabil se stabileşte conform legii.
2. Profitul Societăţii rămas după plata impozitului pe profit se va repartiza conform hotărârii Acționarul unic şi dispoziţiilor legale în vigoare.
3. Din profitul contabil ramas dupa deducerea impozitului pe profit se va prelua, în fiecare an, cel puţin **5%** pentru formarea fondului de rezervă, până ce acesta va atinge minimum a cinci-a parte din capitalul social.
4. Din profitul contabil ramas dupa deducerea impozitului pe profit cel mult **10%** poate fi repartizat pentru participarea salariaților la profit, dar nu mai mult de nivelul unui salariu de bază mediu lunar realizat la nivelul agentului economic, în exerciţiul financiar de referinţă
5. Din profitul contabil ramas dupa deducerea impozitului pe profit cel putin **50%** va fi repartizat pentru dividente cuvenite actionarului unic.
6. Plata dividendelor cuvenite acţionarilor se face de Societate în condiţiile legii, după aprobarea situaţiilor financiare anuale de către Acționarul unic.
7. In cazul înregistrării de pierderi, Acționarul unic va analiza cauzele şi va hotărî în consecinţă, potrivit legii.

**ART. 23. Evidenţierea rezultatelor execuţiei bugetare**

Rezultatul execuţiei bugetare se stabileşte anual, prin închiderea conturilor de cheltuieli efective şi a conturilor de surse din care au fost efectuate.

**ART. 24. Registrele**

Societatea va ţine, prin grija membrilor Consiliului de administraţie toate registrele prevăzute de lege.

**CAP. VII Transparenţa. Obligaţii de raportare**

**ART. 25.** (1)Societatea, prin grija Consiliului de Administraţie, trebuie să publice pe pagina proprie de internet, pentru accesul acționarului unic și a publicului, următoarele documente şi informaţii:

1. hotărârile Acționarul unic, în termen de 48 de ore de la data adunării;
2. situaţiile financiare anuale, în termen de 48 de ore de la aprobare;
3. raportările contabile semestriale, în termen de 45 de zile de la încheierea semestrului;
4. raportul de audit anual;
5. componenţa organelor de conducere ale societăţii, CV-urile membrilor Consiliului de administraţie şi ale Directorilor, precum si nivelul remunerațiilor acestora
6. rapoartele Consiliului de administraţie.

g) raportul anual cu privire la remuneraţiile şi alte avantaje acordate administratorilor şi directorilor în cursul anului financiar;

h) Codul de etică, în 48 de ore de la adoptare, respectiv la data de 31 mai a fiecărui an, în cazul revizuirii acestuia.

2) Situaţiile financiare anuale şi raportările contabile semestriale, rapoartele Consiliului de administraţie şi raportul de audit anual sunt păstrate pe pagina de internet a societăţii pe o perioada de cel puţin 3 ani.

3) Consiliul de administraţie supune aprobarii Acționarului unic orice tranzacţie incheiată cu administratorii ori Directorii, cu angajaţii, cu Acţionarul Unic care deţine controlul asupra societăţii sau cu o societate controlată de acesta, prin punerea la dispoziţia Acționarului Unic a documentelor ce reflecta datele şi informaţiile esenţiale şi semnificative în legătura cu acele tranzacţii.

4) Obligaţia de informare revine Consiliului de administraţie şi în cazul tranzacţiilor încheiate cu soţul sau soţia, rudele ori afinii până la gradul IV inclusiv ai persoanelor prevăzute la alin. (3).

5) Consiliul de administraţie informează Acţionarul unic asupra oricărei tranzacţii încheiate de societate cu o altă întreprindere publică ori cu autoritatea publică tutelară, dacă tranzacţia are o valoare, individual sau într-o serie de tranzacţii, de cel puţin echivalentul în lei a 100.000 euro.

6) Directorul general supune aprobării Consiliului de administraţie orice tranzacţie din categoria celor prevăzute la alin. (3) dacă aceasta are, individual sau într-o serie de tranzacţii, o valoare de cel puţin echivalentul în lei a 50.000 euro. Pentru a decide asupra tranzacţiei, Consiliul de administraţie poate dispune efectuarea unei expertize independente, pentru a verifica dacă tranzacţia este corectă în raport cu ofertele de acelaşi tip existente pe piaţa.

7) În rapoartele semestriale şi anuale ale Consiliului de administraţie se vor menţiona, într-un capitol special, actele juridice încheiate în condiţiile alin. (3) și alin. (5), precizându-se următoarele elemente: părţile care au încheiat actul juridic, data încheierii şi natura actului, descrierea obiectului acestuia, valoarea totală a actului juridic, creanţele reciproce, garanţiile constituite, termenele şi modalităţile de plată, precum şi alte elemente esenţiale şi semnificative în legătură cu aceste acte juridice. în rapoarte se vor menţiona şi orice alte informaţii necesare pentru determinarea efectelor actelor juridice respective asupra situaţiei financiare a societăţii.

**ART. 26.**

1. Este anulabil actul juridic încheiat în frauda intereselor întreprinderii publice de un membru al Consiliului de administraţie sau, după caz, de Directorii cu:
2. soţul, ascendenţii sau descendenţii săi, cu rudele în linie colaterală sau cu afinii săi până la gradul IV inclusiv;
3. administratorii ori Directorii, cu angajaţii, cu acţionarii care deţin controlul asupra societăţii sau cu o societate controlată;
4. soţul persoanelor prevăzute la lit. b), cu ascendenţii sau descendenţii acestora, cu rudele în linie colaterală sau cu afinii până la gradul IV inclusiv ai acestora.
5. Acţiunea în anulare poate fi introdusă de Acționarul unic sau de persoana desemnată de Acționarul unic în termen de 6 luni de la data la care a cunoscut faptul încheierii tranzacţiei, dar nu mai mult de 6 luni de la data informării Acționarul unic asupra tranzacţiei, potrivit art. 25 alin. (3) şi (4) din prezentul Act constitutiv

**ART. 27.**

Directorii elaborează trimestrial şi prezintă Consiliului de administraţie un raport în care sunt prezentate informaţii privind execuţia mandatului său, schimbările semnificative în situaţia afacerilor şi în aspectele externe care ar putea afecta performanţa societăţii sau perspectivele sale strategice.

**ART. 28.**

1. Consiliul de administraţie prezintă semestrial, în cadrul adunării generale a acţionarilor, un raport asupra activităţii de administrare, care include şi informaţii referitoare la execuţia contractului de mandat al Directorilor, detalii cu privire la activităţile operaţionale, la performantele financiare ale societăţii şi la raportările contabile semestriale ale societăţii.
2. Comitetul de nominalizare şi remunerare din cadrul Consiliului de administraţie elaborează un raport anual cu privire la remuneraţiile şi alte avantaje acordate administratorilor şi Directorilor în cursul anului financiar.
3. Raportul prevăzut la alin. (2) este prezentat Adunării generale a acţionarilor care aprobă situaţiile financiare anuale. Raportul este pus la dispoziţia acţionarilor şi cuprinde cel puţin informaţii privind:
4. structura remuneraţiei, cu explicarea ponderii componentei variabile şi componentei fixe;
5. criteriile de performanţă ce fundamentează componenta variabilă a remuneraţiei, raportul dintre performanţa realizată şi remuneraţie;
6. considerentele ce justifică orice schemă de bonusuri anuale sau avantaje nebăneşti;
7. eventualele scheme de pensii suplimentare sau anticipate;
8. informaţii privind durata contractului, perioada de preaviz negociată, cuantumul daunelor-interese pentru revocare fără justă cauză.

**ART. 29.**

Consiliul de administraţie elaborează un raport anual privind activitatea societăţii, în luna mai a anului următor celui cu privire la care se raportează. Raportul se publică pe pagina de internet a societăţii.

**ART. 30.**

Directorul general are obligaţia să transmită Ministerului Finanţelor Publice și Acționarului Unic trimestrial şi ori de câte ori i se solicită fundamentări, analize, situaţii, raportări şi orice alte informaţii referitoare la activitatea întreprinderii publice, indicatorii economico-financiari din bugetele de venituri şi cheltuieli, în formatul şi la termenele stabilite prin ordin al ministrului finanţelor publice sau prin circulare.

**CAP. VIII Asocierea, modificarea formei juridice, dizolvarea, litigii**

**ART. 31. Asocierea**

1. Societatea poate constitui singură sau împreună cu alte persoane fizice şi juridice, române ori străine, alte societăţi sau asociaţii, cu sau fără personalitate juridică, în condiţiile prevăzute de lege şi de prezentul Act costitutiv.
2. Societatea poate încheia contracte de asociere sau de colaborare cu alte persoane fizice ori juridice, fără constituirea de noi persoane juridice, dacă asocierea este destinată realizării scopului şi obiectului său de activitate.
3. Condiţiile de participare a Societăţii la constituirea de noi persoane juridice sau în contracte de asociere se vor stabili prin actele constitutive ori prin contractul de asociere, care vor fi aprobate de Consiliul de Administraţie.

**ART. 32. Modificarea formei juridice**

Modificarea formei juridice a Societăţii se va putea face numai în temeiul hotărârii Acționarul unic şi cu îndeplinirea tuturor formalităţilor prevăzute de lege.

**ART. 33. Dizolvarea**

1. Dizolvarea Societăţii va avea loc în următoarele situaţii:
2. imposibilitatea realizării obiectului său de activitate;
3. declararea nulităţii;
4. hotărârea Acționarul unic;
5. pierderi ale activului net, determinate ca diferenţă între totalul activelor şi datoriile Societăţii, care reprezintă mai puţin de jumătate din valoarea capitalului social, dacă Acționarul unic nu hotărăşte reîntregirea capitalului social sau reducerea lui la valoarea rămasă;
6. hotărârea tribunalului, la cererea oricărui acţionar, pentru motive temeinice, precum neînţelegerile grave dintre acţionari care împiedică funcţionarea Societăţii;
7. falimentul;
8. alte cauze prevăzute de lege sau de prezentul Act costitutiv.
9. Hotărârea de dizolvare a Societăţii trebuie să fie înscrisă la Oficiul Registrului Comerţului şi publicată în Monitorul Oficial al României, Partea a IV-a.

**ART. 34. Lichidarea**

1. Dizolvarea Societăţii are ca efect deschiderea procedurii de lichidare.
2. Lichidarea Societăţii şi repartizarea activului net al lichidării se face în condiţiile legii şi cu respectarea procedurii prevăzute de lege.

**ART. 35. Litigiile**

1. Litigiile de orice fel apărute între Societate şi persoane fizice sau juridice, române ori străine, sunt de competenţa instanţelor judecătoreşti de drept comun.
2. Litigiile născute din raporturile contractuale dintre Societate şi persoanele juridice române şi străine pot fi soluţionate şi prin arbitraj, potrivit legii.

**ART. 36. Dispoziţii finale**

Prevederile prezentului Act costitutiv se completează cu dispoziţiile legale referitoare la societăţile cu capital de stat, ale Legii nr. 31/1990, republicată, cu modificările şi completările ulterioare, ale O.U.G. 109/2011 privind guvernanța corporativă a întreprinderilor publice, cu modificările şi completările ulterioare, ale Codului civil şi cu celelalte reglementări legale în vigoare.

Prezentul act constitutiv actualizat a fost redactat azi, …………….., în ……………..exemplare originale .

**Președinte al Consiliului de Administrație**

**IANCU DĂNUȚ**

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Anexa la Actul Constitutiv al societății Univers T. S.A.**

**Structura Consiliu de administrație al Univers T S.A.:**

|  |
| --- |
| **- Presedinte** |
| **- Membru** |
| **- Membru** |
| **- Membru** |
| **- Membru** |
| **- Membru** |
| **- Membru** |

**Președinte al Consiliului de Administrație**

**IANCU DĂNUȚ**

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**